KOMISSION ASETUS (ETY) N:o 1734/93,
annettu 30 päivänä kesäkuuta 1993,
Ranskan merentakaisten departementtien elävien nautojen ja siitoshevosten hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 2312/92 ja (ETY) N:o 1148/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on muutettuna komission asetuksella (ETY) N:o 3714/92(2), ja erityisesti sen 4 artiklan 5 kohdan ja 9 artiklan,
sekä katsoo, että
asetuksen (ETY) N:o 3763/91 4 ja 7 artiklan mukaisesti olisi markkinointivuotta 1993/1994 varten määritettävä toisaalta niiden yhteisön alkuperää olevien puhdasrotuisten siitosnautojen ja siitoshevosten määrä, jotka saavat tukea tuotannon aloittamiseksi merentakaisissa departementeissa, ja toisaalta niiden sonnien määrä, jotka vapautetaan kolmansien maiden suorassa tuonnissa perittävistä tulleista tai jotka saavat muun yhteisön alkuperää oleville lähetyksille myönnettävää tukea,
erityiseen hankintajärjestelmään oikeutettujen tuotteiden määrät määritetään kausittain vahvistettujen arvioitujen taseiden rajoissa, joita voidaan muuttaa markkinoiden keskeisten tarpeiden perusteella ja ottaen huomioon paikalliset tuotannot ja tavanomainen kaupankäynti; tarpeiden tyydyttämisen takaamiseksi määrien, hintojen ja laadun osalta ja yhteisöstä tehtävien hankintojen osuuden säilyttämisen varmistamiseksi, muun yhteisön alkuperää oleville tuotteille myönnettävä tuki määritetään lopullisen käyttäjän kannalta edellytyksin, jotka vastaavat kolmansien maiden alkuperää olevien tuotteiden tuontitulleista vapauttamisesta johtuvaa etua, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan komission asetuksen (ETY) N:o 2312/92(3) liite I tämän asetuksen liitteellä I.
2 artikla
Korvataan asetuksen (ETY) N:o 2312/92 liite III tämän asetuksen liitteellä II.
3 artikla
Korvataan komission asetuksen (ETY) N:o 1148/93(4) liite tämän asetuksen liitteellä III.
4 artikla
Tuet vahvistetaan siten, että yhteisöstä tehtävien hankintojen osuus säilyy ennallaan ottaen huomioon tavanomainen kaupankäynti.
5 artikla
Tämä asetus tulee voimaan 1 päivänä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1993.